*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 24ης Μαρτίου 1986

που τροποποιεί την απόφαση 83/421/ΕΟΚ όσον αφορά τον πίνακα των εγκαταστάσεων της Νορβηγίας που έχουν εγκριθεί για την εισαγωγή νωπών κρεάτων στην Κοινότητα

(86/146/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 83/91/ΕΟΚ (2), και ιδίως το άρθρο 4 παράγραφος 1 και το άρθρο 18 παράγραφος 1,

την οδηγία 77/96/ΕΟΚ του Συμβουλίου της 21ης Δεκεμβρίου 1976 περί αναζητήσεως τριχινών κατά τις εισαγωγές από τρίτες χώρες νωπών κρεάτων που προέρχονται από χοιροειδή κατοικίδια (3), όπως τροποποιήθηκε τελευταία από την οδηγία 84/319/ΕΟΚ (4), και ιδίως το άρθρο 4,

Εκτιμώντας:

ότι ο πίνακας των εγκαταστάσεων της Νορβηγίας που έχουν εγκριθεί για την εισαγωγή νωπών κρεάτων στην Κοινότητα καταρτίστηκε αρχικά στην απόφαση 83/421/ΕΟΚ της Επιτροπής (5), όπως τροποποιήθηκε τελευταία από την απόφαση 86/55/ΕΟΚ (6)·

ότι, από τον συνηθισμένο έλεγχο που πραγματοποιήθηκε κατ' εφαρμογή του άρθρου 5 της οδηγίας 72/462/ΕΟΚ και του άρθρου 3 παράγραφος 1 της απόφασης 83/196/ΕΟΚ της Επιτροπής της 8ης Απριλίου 1983 σχετικά με τους επιτόπιους ελέγχους που πραγματοποιούνται στα πλαίσια του καθεστώτος που εφαρμόζεται στις εισαγωγές βοοειδών και χοιροειδών καθώς και νωπών κρεάτων προελεύσεως τρίτων χωρών (7), προέκυψε ότι σε μία εγκατάσταση το επίπεδο υγιεινής έχει υποστεί αλλαγές σε σχέση με τον προηγούμενο έλεγχο·

ότι ο έλεγχος αυτός απέδειξε ότι μία νέα εγκατάσταση ανταποκρίνεται στους όρους του άρθρου 2 της οδηγίας 77/96/ΕΟΚ· ότι, κατά συνέπεια, δύναται να της δοθεί η άδεια υποβολής σε εξέταση για την αποκάλυψη της παρουσίας τριχινών σε νωπό χοίρειο κρέας·

ότι είναι απαραίτητο, κατά συνέπεια, να τροποποιηθεί ο πίνακας των εγκαταστάσεων·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 83/421/ΕΟΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 24 Μαρτίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 302 της 31. 12. 1972, σ. 28.

(2) ΕΕ αριθ. L 59 της 5. 3. 1983, σ. 34.

(3) ΕΕ αριθ. L 26 της 31. 1. 1977, σ. 67.

(4) ΕΕ αριθ. L 167 της 27. 6. 1984, σ. 34.

(5) ΕΕ αριθ. L 238 της 27. 8. 1983, σ. 35.

(6) ΕΕ αριθ. L 68 της 11. 3. 1986, σ. 17.

(7) ΕΕ αριθ. L 108 της 26. 4. 1983, σ. 18.

ΠΑΡΑΡΤΗΜΑ

ΠΙΝΑΚΑΣ ΤΩΝ ΕΓΚΑΤΑΣΤΑΣΕΩΝ

1.2.3 // // // // Αριθμός

έγκρισης // Εγκατάσταση

// Διεύθυνση

// // // // // // Ι. ΒΟΕΙΟ ΚΡΕΑΣ

Α. Σφαγεία και εργαστήρια κοπής

1.2.3 // // // // 13 // Agro Fellesslakteri // Egersund // 20 // Boendernes Salgslag // Trondheim // 21 // Boendernes Salgslag // Steinkjer // 22 // Boendernes Salgslag // Fosen // // //

Β. Σφαγείο

1.2.3 // // // // 11 (1) // Agro Fellesslakteri // Forus // // //

(1) Εξαιρούμενα παραπροϊόντα.

II. ΧΟΙΡΕΙΟ ΚΡΕΑΣ (1)

Α. Σφαγεία και εργαστήρια κοπής

1.2.3 // // // // 13 T // Agro Fellesslakteri // Egersund // 20 T // Boendernes Salgslag // Trondheim // 21 T // Boendernes Salgslag // Steinkjer // // //

B. Σφαγείο

1.2.3 // // // // 11 (2) T // Agro Felleslakteri // Forus // // //

(1) Επιτρέπεται στις επιχειρήσεις για τις οποίες εμφαίνεται η ένδειξη «Τ», κατά την έννοια του άρθρου 4 της οδηγίας 77/96/ΕΟΚ, να πραγματοποιούν την εξέταση για τη διαπίστωση των τριχινών, που προβλέπεται στο άρθρο 2 της εν λόγω οδηγίας.

(2) Εξαιρούμενα παραπροϊόντα.